মহানগর ওয়েবডেস্ক: টানা ৯০ দিন ধরে জেলে প্রাক্তন কেন্দ্রীয় মন্ত্রী পি চিদম্বরম৷ এদিকে আজ শুরু হল সংসদের শীতকালীন অধিবেশন৷ কংগ্রেস সাংসদদের তাঁর বার্তা, মোদী সরকারের অপদার্থতা তুলে ধরুন৷ অর্থনৈতিক ক্ষেত্রে মোদী সরকারের ব্যর্থতার কথা তুলে ধরে নিজের দলকে আরও কঠোর আক্রমণের রাস্তা নেওয়ার পরামর্শ দেন তিনি৷ প্রাক্তন কেন্দ্রীয় মন্ত্রী দিল্লির তিহার জেলে বন্দি৷ আইএনএক্স মিডিয়া মামলায় তাঁকে প্রথমে সিবিআই ও পরে ইডি গ্রেফতার করেছে৷ তিনি টুইটে লেখেন, কংগ্রস বিরোধীদের নেতৃত্ব দেবে৷ অর্থনৈতিক ক্ষেত্রে সরকারের অপদার্থতা তুলে ধরবে৷ কোন দিক দিয়ে অর্থনীতির অবস্থা ভালো?
মোদী সরকারের অপদার্থতা তুলে ধরুন, সংসদ অধিবেশনের প্রথম দিনে বার্তা চিদম্বরমের